“Вандроўка па родным краі” - пад такой назвай цікава і весела прайшло 10 лютага мерапрыемства, прысвечанае заканчэнню тыдня прадметаў гуманітарнага цыклу. Дзве каманды “Фантастычная васьмёрка” і “Sсам” змагаліся за права быць лепшымі ў гэтай займальнай вандроўцы. Удзельнікі свята адказвалі на прапанаваныя ім заданні, успаміналі беларускіх кампазітараў, працавалі з беларускімі прыказкамі і прымаўкамі, успаміналі паходжанне некаторых устойлівых выразаў. Самым нечаканым момантам свята была магчымасць навучыцца танцаваць польку, беларускі народны танец. У канцы свята удзельнікі паслухалі гурт “НАВІ”, які будзе адстойваць годнасць беларускай песні на конкурсе “Еўрабачанне - 2017”. На думку ўсіх удзельнікаў, “Вандроўка па родным краі” была займальнай і захапляльнай!